CELEX: 62017TN0461
Language: mt
Date: 2017-07-25 00:00:00
Title: Kawża T-461/17: Rikors ippreżentat fil-25 ta’ Lulju 2017 – TN vs ENISA

16.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/31
            
         Rikors ippreżentat fil-25 ta’ Lulju 2017 – TN vs ENISA
   (Kawża T-461/17)
   (2017/C 347/40)
   Lingwa tal-kawża: l-Ingliż
   
      Partijiet
   
   
      Rikorrent: TN (rappreżentanti: L. Levi u A. Blot, avukati)
   
      Konvenuta: L-Aġenzija tal-Unjoni Ewropea dwar is-Sigurtà tan-Netwerks u l-Informazzjoni (ENISA)
   
      Talbiet
   
   
               —
            
            
               tannulla d-deċiżjoni tal-ENISA tal-25 ta’ Novembru 2016, li tirrevoka l-offerta tagħha ta’ impjieg, li abbażi tagħha r-rikorrent kellu jinħatar fil-pożizzjoni ta’ kap tad-diviżjoni tas-servizzi speċifiċi għall-impriżi u tar-relazzjonijiet mal-partijiet ikkonċernati;
            
         
               —
            
            
               tannulla d-deċiżjoni tal-ENISA tal-20 ta’ April 2017, li tiċħad l-ilment tar-rikorrent;
            
         
               —
            
            
               tordna l-ħlas ta’ kumpens lir-rikorrent għad-danni materjali u morali mġarrba;
            
         
               —
            
            
               tikkundanna lill-ENISA għall-ispejjeż kollha tal-proċeduri.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi.
   
               1.
            
            
               L-ewwel motiv ibbażat fuq il-fatt li l-konvenuta kisret l-obbligi kuntrattwali tagħha fil-konfront tar-rikorrent.
               
                           —
                        
                        
                           Ir-rikorrent isostni li l-offerta ma setgħetx tiġi rrevokata peress li kuntratt kien diġà ġie konkluż u dan jikkontesta l-argumenti tal-konvenuta insostenn tal-oppost.
                        
                     
         
               2.
            
            
               It-tieni motiv ibbażat fuq it-trattament illegali tad-data personali tar-rikorrent u fuq il-ksur tal-Artikolu 12 tal-Kondizzjonijiet tal-impjieg applikabbli għall-aġenti l-oħra tal-Unjoni Ewropea, tal-obbligu ta’ diliġenza u tad-dritt għal amministrazzjoni tajba.
            
         
               3.
            
            
               It-tielet motiv ibbażat fuq il-ksur tad-dritt għal smigħ.
               
                           —
                        
                        
                           Ir-rikorrent ma ngħatax smigħ qabel ma ttieħdet id-deċiżjoni kkontestata li tiġi rrevokata l-offerta ta’ impjieg.